hu hu hu hu en en hu sv de en en hu hu hu hu it en pt hu hu hu hu hu hu hu en hu hu hu hu hu en hu hu hu hu en hu hu hu en hu hu hu hu et hu hu en hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
3 pénzügyi app, amiért bolondulnának a fiatalok a nyári sodródásban | FinTechZone
írta MOSS KINGA | 2017. 07. 19. | Fintech kitekintő, Összes hír
fintech | pénzügyi applikáció | Z generáció
Nyáron sikamlósabbá válik a pénz, több “tűnik el”, mint amennyi szokott. Legalábbis a fiatalok önbevallása szerint. A több szabadidő, a fesztiválok, a nyaralás miatt a meleg hevületében könnyebben költekezünk. Ám ezt nem mindenki teheti meg, főleg ha éppen gyűjt valamire, vagy ha csak szeretne tudatosabb lenni a pénzköltés terén – véli a FinTechZone 20 éves Kingája. Összegyűjtöttünk 3 pénzügyi app-ot, amelyek a fiatalok segítségére lehetnek a nyári sodródásban.
1. Pénzügyi app a felhőtlen társasági nyaralásért
Sokaknak ismerős lehet a szituáció, amikor egy baráti társaságban elköltött vacsora vagy ebéd után a számlarendezésnél nehézségek adódnak. Minél nagyobb a társaság, annál nagyobb a baj. Ki, mennyit fogyasztott? Van-e mindenkinél készpénz? Hogyan adjuk meg a tartozásunkat? – pár bosszantó kérdés, amik beárnyékolhatják felhőtlennek indult társasági kikapcsolódásunkat. Pedig erre is lehet(ne) pénzügyi app-ot, fintech megoldást nyújtani.
A nyaralásra induló fiatalok online rendelhetnének egy közös ideiglenes bankkártyát, mint ahogy a Revolut, a Monese, vagy a Paysera kártyákat igényelhetjük. Az applikációban elvégezhető aktiválástól számítva egy hónapig lehetne használni a bankkártyát. Az applikációt mindenki letölthetné a saját telefonjára és a közös bankkártya adatainak megadásával jönne létre a “többfelhasználós”, közös egyenleg. Mindenki láthatja a közös, illetve a saját egyenlegét is. Utóbbit a nyaralás megkezdése előtt lehetne/kellene feltölteni, hogy a nyaralásra meglegyen a közös költések fedezete.
Az éttermi fizetés példájánál maradva a társaság a közös kártyával rendezné a számláját. A fiataloknak 24 órája lenne arra, hogy a pénzügyi app-ban jelezzék, mennyi volt a saját fogyasztásuk. Ha ezt nem teszi meg a társaság minden tagja, akkor az alkalmazás 24 óra múlva automatikusan egyenlő részre osztja a számlát, és mindenki virtuális egyenlegéből ugyanannyit von le. Ha valakinek nincs elegendő fedezete az egyenlegén, akkor a társaság felé tartozása keletkezik (“mikrohitel”). De akár azt is elképzelhetőnek tartom, hogy a társaság minden tagja berögzíti az applikációba a saját bankkártyáját, PayPal egyenlegét, vagy banki folyószámláját, amelyről automatikusan kiegyenlítődik a tartozás összege. Mint ahogy az a Starbucks mobiltárcában, vagy a PayPal fizetés esetén is történik.
Még egy apróság, ami nem elhanyagolható szempont a fiatalok számára;  elegendő egyetlen kártyára vigyázniuk. Addig is, míg nem születik meg ez a pénzügyi app, itt egy már működő és magyarok számára is elérhető megoldás.
2. Pénzügyi app a céljaink megvalósulásáért, az elcsábulás megakadályozásáért
Vannak, akik a nyarat is hasznosan szeretnék tölteni, vagy az utána következő időszakot. Ezért szorgalmasan dolgoznak, ám ennek gyümölcse sokszor kárba vész a nyár lendületében. Sok fiatal saját maga gyűjt jogosítványra, vagy nyelvvizsgára. Ezek több tételből állnak (pl. szóbeli vizsga, írásbeli vizsga a nyelvvizsga esetén) – és általában nem is kicsi összegekről beszélünk – sokszor esnek bele abba a csapdába, hogy amikor már összegyűlt egy bizonyos összeg, váratlanul úgy érzik, akár csak egy kis részét, szívesebben költené el másra… És így szokott a jogsi projekt évekig elhúzódni.
Ebben az esetben a mobil banki, vagy fintech applikáció úgy lehet a segítségünkre, hogy az egyes céljainkhoz – pl. forgalmi vizsga, KRESZ vizsga, szóbeli nyelvvizgsa – hozunk létre fiókokat, és gyűjtjük azokon a megtakarításainkat. Ez nem sokban különbözik a mai személyes pénzügyi menedzsment (PFM) applikációk “Kívánságlista” (wishlist), vagy a “Célok kitűzése” (goal settings) funkcióitól. Itthon is találni ilyen jellegű fintech megoldásokat, pl.: Family Finances.
A mi kis trükkünk a felvetett megoldásban az, hogy a „forgalmi vizsga” mappában hízó összeg csak és kizárólag a forgalmi vizsgadíj befizetésére lenne felhasználható. Ahhoz, hogy megakadályozzuk az elcsábulást, illetve a céljaink feladását, egészen drasztikus eszközökhöz is folyamodhatunk pl. határozott ideig “időzárral” blokkolhatjuk a hozzáférésünket az adott kívánság-fiókhoz. Ha pedig összegyűlt az összeg, akkor egy speciális “fizetési kezdeményezési megbízás” keretében – kicsi mesterséges intelligencia bevetésével – ellenőriznénk, hogy jó irányba “indult-e” el a pénz. 🙂
3. Pénzügyi app a bulizás utáni “pénzügyi” fejfájás elkerülésére
A harmadik pénzügyi app 18 éven aluliak számára nem igazán ajánlott. Ez ugyanis elsősorban alkohol hatása alatt jelenthet segítséget. A fesztiválokon sokan kerülnek olyan ittas állapotba, hogy teljesen megfeledkeznek pénzügyeikről. Úgy érzik, még egy sör belefér, nem érzik mennyit költöttek, és egy pont után már azt se, mi mennyire éri meg.
Ennek megelőzésére javasolnánk – teoretikusan – egy olyan alkalmazást, ami “rácsatlakozik” a bankszámlára, vagy a fesztiválkártyára, és korlátozná a napi költésünket; pl. a nap elején a fiatal felhasználó beállíthatná, hogy hajnali 5-ig mennyit költhet a kártyáról. Így reggel csak a másnapossággal kellene szembesülnie, nem pedig a lenullázott kártyával. A személyes pénzügyi megoldások ezen a téren is nagyot léptek előre (pl. Clarity Money), de a napi szintű automatikus limitfigyeléssel összekötött “kártyablokkolás” még várat magára.
Remélem, tudtam egy pár ötletet adni számotokra, milyen pénzügyi app-okat fejleszthetnétek nekünk, fiataloknak! 🙂
← Soha nem akart bank lenni, hát jobb lett mint egy bank Július végéig lehet jelentkezni a Raiffeisen Bank fintech akcelerátorába →
21 évével, az Eötvösös öregdiákok büszke táborához tartozik. Nevezhetjük "a laikusunk"-nak, hiszen a pénzügyek helyett a pszichológia rejtelmeiben merül el a Károlin. Még tájékozatlan a pénzügyek világában, de örül annak, hogy egy új területen fejlesztheti magát. #20vagyok, #zigitalis
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.